रागी
इस अनाज में अमीनो अम्ल मेथोनाइन पाया जाता है, जो कि स्टार्च की प्रधानता वाले भोज्य पदार्थों में नही पाया जाता। प्रति १०० ग्राम के हिसाब से इसका विभाजन इस प्रकार किया जाता है-भारत में कर्नाटक और आन्ध्र प्रदेश में रागी का सबसे अधिक उपभोग होता है। इससे मोटी डबल रोटी, डोसा और रोटी बनती है। इस से रागी मुद्दी बनती है जिसके लिये रागी आटे को पानी में उबाला जाता है, जब पानी गाढा हो जाता है तो इसे गोल आकृति कर घी लगा कर साम्भर के साथ खाया जाता है। वियतनाम मे इसे बच्चे के जन्म के समय औरतो को दवा के रूप मे दिया जाता है। इससे मदिरा भी बनती है।
परांठा
हिन्दुस्तानी रसोई में बहुत तरह के परांठे बनते हैं। सबसे आसान तो सादा परांठा ही होता है। सादे परांठे के भी कई प्रकार होते हैं, जैसे गोल परांठा, तिकोना परांठा, चौजोर परांठा। दुपर्ती परांठा य बहुपर्ती परांठा। सादे के बाद भरवां परांठे आते हैं। इनमें सर्वाधिक लोकप्रिय है आलू का परांठा। बहुत सी गृहिणियां साल भर मौसमी सब्जियों और अन्य पदार्थो की सब्जियों से भरवां परांठें बनाती हैं। रसोइयों की प्रयोगधर्मिता से परांठों की विविधता लगातार बढ़ती ही रही है। इस प्रकार से परांठों में मुख्य प्रकार हैं:-दिल्ली के चांदनी चौक क्षेत्र में मुगल काल से आबाद नानबाइयों का एक बाजार अब परांठेवाली गली के नाम से ही मशहूर हो गया है। यहां बहुत प्रकार के परांठे आज भी मिलते हैं। महाराष्ट्र में भरवां परांठे का एक अंतरण है पुरन पोली। यह मीठा होता है।